钦定古今图书集成/明伦汇编/氏族典/第061卷 > 《廖用贤尚友录》 > 余爽
## 钦定古今图书集成/明伦汇编/氏族典/第061卷 > 《廖用贤尚友录》 > 余爽

按《宋史余良肱传》：“良肱子爽，字荀龙，以任子恩试校
书郎。爽博学多大略，累为唐州判官，湖北安抚司勾
当机宜文字，讨叛蛮有功，知沅州。元祐末，爽极言请
太皇太后还政事，章惇憾爽不附己，擿其言为谤讪，
以瀛州防御推官除名，窜封州。久之，起知明州，未行，
以言者罢，监东岳庙。崇宁中，入党籍。”